B4-0157, 0194, 0220 και 0235/96

Ψήφισμα σχετικά με τις διακρίσεις εις βάρος των λεκτόρων ξένων γλωσσών στα ιταλικά πανεπιστήμια

Το Ευρωπαϊκό Κοινοβούλιο,

- έχοντας υπόψη το άρθρο 48 της Συνθήκης ΕΚ,

- έχοντας υπόψη τις αποφάσεις του Δικαστηρίου των Ε.Κ., βάσει των οποίων οι έδρες των δημοσίων ακαδημαϊκών ιδρυμάτων εμπίπτουν, χωρίς καμία διάκριση, χαρακτήρα ή επιπέδου, στο πεδίο εφαρμογής του άρθρου 48 της Συνθήκης ΕΚ,

- έχοντας υπόψη το ψήφισμά του της 13ης Ιουλίου 1995 σχετικά με τη διακριτική μεταχείριση, επί τη βάσει της ιθαγένειας, εις βάρος των λεκτόρων ξένων γλωσσών του πανεπιστημίου της Βερόνας, κατά παράβαση του άρθρου 48 της Συνθήκης ΕΚ ((ΕΕ C 249 της 25.09.1995, σελ. 161)),

- έχοντας υπόψη την απόφαση του ιταλικού ακυρωτικού δικαστηρίου, βάσει της οποίας οι λέκτορες ξένων γλωσσών χαρακτηρίζονται ως «συνεργαζόμενοι καθηγητές» και είναι απολύτως ισότιμοι των ιταλών ομολόγων τους,

- έχοντας υπόψη την οριστική έγκριση, εκ μέρους του Ιταλικού Κοινοβουλίου, του νόμου 236 της 21ης Ιουνίου 1995 που τέθηκε σε ισχύ τον Ιανουάριο 1996 και ενεργοποιεί τις αποφάσεις του Δικαστηρίου, προβλέποντας για τους λέκτορες με ξένη γλώσσα ως μητρική:

α) τη δημιουργία κατάλληλων δομών ανώτατου εκπαιδευτικού ιδρύματος,

β) τον προσδιορισμό πάγιων απαιτήσεων για την εκμάθηση των γλωσσών καθώς και για το διδακτικό υλικό που θα ανταποκρίνονται στις σύγχρονες απαιτήσεις, καθώς και τη σύναψη συμβάσεων αορίστου χρόνου και συμβάσεων περιορισμένης διάρκειας,

γ) τις προϋποθέσεις και τους όρους πρόσληψης,

δ) τα θέματα που άπτονται των απολαβών καθώς και το περιεχόμενο των υπηρεσιών,

ε) τους μηχανισμούς αξιολόγησης και αποχώρησης από το πανεπιστήμιο λόγω αρνητικής αξιολόγησης, λόγω του ότι δεν υφίστανται πλέον οι διδακτικές ανάγκες ή δεν υπάρχουν τα μέσα για την αντιμετώπισή τους,

- έχοντας υπόψη ότι η συγκεκριμένη τροποποίηση του νόμου δεν εξομοιώνει τους λέκτορες με ξένη γλώσσα ως μητρική που εργάζονται στα ιταλικά πανεπιστήμια με τους «συνεργαζόμενους καθηγητές» όσον αφορά το νομικό καθεστώς τους και την αμοιβή τους,

- έχοντας υπόψη ότι οι γλωσσικοί συνεργάτες και εμπειρογνώμονες (λέκτορες με ξένη γλώσσα ως μητρική) που εργάζονται στην Ιταλία καθώς και σε άλλα κράτη μέλη παραπονούνται για την άνιση μεταχείριση που υφίστανται σε σχέση με τους εγχώριους ομολόγους τους,

Α. λαμβάνοντας υπόψη ότι οι γλωσσικοί συνεργάτες και εμπειρογνώμονες (λέκτορες με ξένη γλώσσα ως μητρική) που εργάζονται στην Ιταλία, προσφέρουν τις υπηρεσίες τους εδώ και καιρό στη χώρα αυτή και, ως εκ τούτου, δικαιούνται να επιδιώκουν από την ιταλική νομοθεσία που ρυθμίζει τις συνθήκες πρόσληψης στην κατηγορία τους νομικό καθεστώς και οικονομική μεταχείριση που θα ανταποκρίνονται στα καθήκοντα τα οποία πράγματι ασκούν,

Β. λαμβάνοντας υπόψη ότι οι γλωσσικοί συνεργάτες και εμπειρογνώμονες (λέκτορες με ξένη γλώσσα ως μητρική) που εργάζονται στα ιταλικά πανεπιστήμια, θα δικαιούνται εφεξής σύμβαση δημοσίου δικαίου,

1. ζητεί από την ιταλική κυβέρνηση και το ιταλικό κοινοβούλιο να λάβουν δεόντως υπόψη τις ανησυχίες του Ευρωπαϊκού Κοινοβουλίου σχετικά με την μεταχείριση της οποίας τυγχάνουν έως σήμερα οι λέκτορες ξένων γλωσσών και εκφράζει την ικανοποίησή του για τις προσπάθειες της Επιτροπής να κινήσει κατά της Ιταλίας διαδικασία για παραβίαση της Συνθήκης[semigr ]

2. εκφράζει την ελπίδα ότι η Επιτροπή, λαμβανομένων υπόψη των πολυάριθμων καταγγελιών των ξένων λεκτόρων όσον αφορά τις συνθήκες πρόσληψής τους στα κράτη μέλη, θα λάβει υπόψη τα αιτήματά τους και θα υπενθυμίσει στα εν λόγω κράτη μέλη την απαγόρευση εισαγωγής διακρίσεων που θεσπίζεται από το άρθρο 48 της Συνθήκης ΕΚ, κινώντας, εάν τούτο κριθεί αναγκαίο, τη διαδικασία για παραβίαση της Συνθήκης[semigr ]

3. ζητεί από την ιταλική κυβέρνηση και από τα ενδιαφερόμενα κράτη μέλη να λάβουν τα κατάλληλα μέτρα για να μην εισάγονται διακρίσεις εις βάρος των λεκτόρων ξένων γλωσσών από τη νομοθεσία και τις εθνικές συμβάσεις εργασίας[semigr ]

4. καλεί την ιταλική κυβέρνηση να αναγνωρίσει επίσημα και χωρίς καθυστέρηση ότι όλες οι εθνικές συμβάσεις που αφορούν τους λέκτορες ξένων γλωσσών που έχουν προσληφθεί βάσει του, καταργηθέντος πλέον, άρθρου 28 του προεδρικού Διατάγματος 382, πρέπει να εγγυώνται σαφώς στους λέκτορες το καθεστώς του πανεπιστημιακού διδασκάλου, σύμφωνα με τις αποφάσεις του Δικαστηρίου των Ε.Κ.[semigr ]

5. καλεί τις πανεπιστημιακές ιταλικές αρχές να ενεργήσουν ώστε να επιτευχθεί η πλήρης ενσωμάτωση των αρχών που θεσπίζονται στη Συνθήκη ΕΚ στην εθνική σύμβαση εργασίας και να μεριμνήσουν για την περιφρούρηση των κεκτημένων δικαιωμάτων[semigr ]

6. ζητεί από την Επιτροπή να προσφύγει, σύμφωνα με το άρθρο 169 της Συνθήκης ΕΚ, στο Δικαστήριο για παραβίαση της Συνθήκης, εφόσον η ιταλική κυβέρνηση δεν δώσει ικανοποιητική απάντηση στα ερωτήματα της Επιτροπής όσον αφορά τις διακρίσεις που διαπράττονται εις βάρος των ξένων λεκτόρων[semigr ]

7. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την ιταλική κυβέρνηση, το ιταλικό κοινοβούλιο και τις κυβερνήσεις των άλλων κρατών μελών.